מתילדה קרים

מתילדה קרים (באנגלית: Mathilde Krim; 9 ביולי 1926 – 15 בינואר 2018) הייתה חוקרת ביולוגיה, מראשוני חוקרי האיידס וממייסדי האגודה האמריקאית לחקר האיידס ב-1983. קרים, שהייתה ממוצא איטלקי-שווייצרי, נמנתה על סגל מכון ויצמן ברחובות בשנות ה-50 של המאה ה-20. לאחר שהיגרה לארצות הברית, עסקה במקביל לפעילותה המדעית, גם בפעילות חברתית וקידמה נושאים שזוהו עם זכויות האדם. הייתה מקורבת למספר נשיאים ולבכירים בתעשיית הבידור האמריקאית.

ביוגרפיה 
קרים (במקום גאלנד) נולדה בשנת 1926, בקומו, איטליה, בת בכורה בין ארבעה ילדים, לאב שווייצרי פרוטסטנטי ולאם איטלקית קתולית. היא סיימה את לימודיה וקיבלה תואר ד"ר לביולוגיה באוניברסיטת ז'נבה בשווייץ, ב-1953. בעת לימודיה בשווייץ הכירה את איש האצ"ל והמדען הישראלי בתחילת דרכו, דוד דנון. היא סייעה לו ברכישת נשק עבור האצ"ל. הם נישאו ב-1948 והיא התגיירה. לזוג נולדה בת אחת. הם עלו לישראל ב-1953.

בשנים 1953–1959, בעת שהותה בישראל, חקרה במכון ויצמן ציטוגנטיקה ווירוסים גורמי-סרטן, וכן הייתה חלק מצוות החוקרים (שכלל גם את ליאו זקס ודוד מיכאל שר) אשר גילו לראשונה שיטה לקביעת מין הילוד.

ב-1956 הכירה את בעלה השני, עורך הדין האמריקאי ונשיא אולפן הסרטים יונייטד ארטיסטס, ארתור קרים. ב-1958 נישאה לו ועברה להתגורר עמו בניו יורק, ארצות הברית, והצטרפה לסגל המחקר באוניברסיטת קורנל. יחד עם בעלה השני, הייתה פעילה לקידום זכויות אדם, ובין השאר פעלה לקידום הקהילה הגאה, עצמאות דרום אפריקה ורודזיה ונושאים רבים אחרים.

בשנת 2000 העניק לה נשיא ארצות הברית, ביל קלינטון, את מדליית החירות הנשיאותית.

קישורים חיצוניים

 JUDY KLEMESRUD, DR. MATHILDE KRIM: FOCUSING ATTENTION ON AIDS RESEARCH, באתר הניו יורק טיימס, 3 בנובמבר 1984
 Mathilde Krim, באנציקלופדיה לנשים יהודיות 
 In Memoriam: amfAR Founding Chairman Dr. Mathilde Krim, 1926−2018, באתר amfAR, 16 בינואר 2018

הערות שוליים

יהודיות אמריקאיות
בוגרות אוניברסיטת ז'נבה
בוגרי אוניברסיטת ז'נבה
סגל אוניברסיטת קולומביה
גרות
סגל אוניברסיטת קורנל
חוקרות איידס
חוקרי איידס
אמריקאים ישראלים
ישראליות ילידות איטליה
ישראלים ילידי איטליה
מהגרים מאיטליה לארצות הברית
לוחמות האצ"ל
לוחמי האצ"ל
מקבלות מדליית החירות הנשיאותית
מקבלי מדליית החירות הנשיאותית
ישראליות שנולדו ב-1926
ישראלים שנולדו ב-1926
אמריקאיות שנולדו ב-1926
אמריקאים שנולדו ב-1926
אמריקאיות שנפטרו ב-2018
אמריקאים שנפטרו ב-2018
ישראליות שנפטרו ב-2018
ישראלים שנפטרו ב-2018